stanford-oval/wikipedia huggingface dataset:
מלתעות 3

| --- | --- |

 בימוי:  ג'ו אלבס
 הופק בידי:  Rupert Hitzig, Alan Landsburg 
 תסריט:  קארל גוטליב, ריצ'רד מת'סון, Guerdon Trueblood 
 עריכה:  Corky Ehlers 
 שחקנים ראשיים:  דניס קווייד בס ארמסטרונג סימון מק'קורקינדייל לואיס גוסט ג'וניור ג'ון פץ'
 מוזיקה:  אלן פארקר 
 צילום:  ג'יימס א' קונטנר, Chris Condon 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  אולפני יוניברסל
 שיטת הפצה:  וידאו על פי דרישה 
 הקרנת בכורה:  22 ביולי 1983
 משך הקרנה:  98 דקות
 שפת הסרט:  אנגלית
 סוגה:  סרט אימה, סרט הרפתקאות, סרט מתח 
 תקציב:  18,000,000 דולר
 הכנסות:  88,000,000 דולר
 הכנסות באתר מוג'ו:   jaws3d
 סרט קודם:  מלתעות 2
 סרט הבא:  מלתעות: הנקמה
 דף הסרט ב־IMDb
 
מלתעות 3 הידוע גם כמלתעות 3-D (באנגלית: Jaws 3-D) הוא סרט אימה אמריקאי המהווה סרט המשך לסרטים מלתעות ומלתעות 2. הוא יצא בידי אולפני יוניברסל ב-22 ביולי 1983 בבימויו של ג'ו אלבס ובכיכובם של דניס קווייד, בס ארמסטרונג, סימון מק'קורקינדייל ולואיס גוסט ג'וניור. בדומה לסרטי אימה מאותו זמן כמו אימה באמטוויל 3 ו-יום שישי ה-13 חלק 3 סרט זה החל להשתמש באפקטי תלת-מימד, אף שאיכות התלת-מימד של אותה תקופה נמוכה יחסית, מה שהוביל לביקורות שליליות.
למרות הביקורות הסרט הרוויח 88 מיליון דולר בקופות, כשרק בשבוע הראשון הוא הרוויח 13,422,500 דולר ועד השבוע השני ליציאתו גרף את הסכום השני הגבוה ביותר לסרט ל-1983. עם זאת הסכום נחשב נמוך יחסית לסרטים הרווחיים של אותה שנה כמו מלחמת הכוכבים - פרק 6: שובו של הג'דיי והוא הרוויח פחות מקודמיו.
עלילה

העלילה מתחילה בסיוורלד, אורלנדו בו נפתחות מנהרות תת-ימיות חדשות לים מהפארק, בו מופיעים דולפיננים וישנם הופעות של גלשנים לצד רוכבי סקי מים. עם פתיחת המנהרות דרך שערים מיוחדים חודר עמלץ לבן מסתורי לתוך הפארק הימי. מייקל ("מייק") ברודי, בנו של השריף מרטין ברודי ואשתו קתרין ("קיי") מורגן הם ביולוגים ימיים בפארק והם חשים שהדולפינים מפחדים מקרבה לשערים. כאשר אחד המכונאים אוברמן, מתקרב לתקן אותם הוא נאכל ונעלם מתחת למים. מאוחר יותר זוג גנבים צוללים מתחת למים מאוחר כדי לגנוב אלמוגים אך נטרפים בידי הכריש.
למחרת מייק וקיי מחפשים את אוברמן ובחיפושיו נתקלים בעמלץ לבן קטן בתעלות. הם מפוחדים והדולפינים מצילים אותם אך מתברר בהמשך שמדובר בפרט צעיר שבורח בחזרה לפארק. בעוד חברו של קלווין מנהל הפארק, הצייד פיליפ פיצ'רויס מודיע שרוצה להרוג את הכריש אבל קיי משכנעת את קלווין ללכוד את הכריש בחיים להופעה בפארק, אולם בניסיון ההעברה למכלאה הכריש מת. כעבור כמה ימים מופיעה גופתו של אוברמן לזעזוע מבקרי הפארק ולאחר ניתוח הגופה מתברר למייק וקיי שהוא נטרף בידי כריש גדול בהרבה המצוי גם בפארק וככל הנראה זוהי האם של הכריש הקטן.
בעוד מייק וקיי מחכים שקלווין יחליט על פעולה הכריש מפתיע מבקרי בית קפה תת-ימי וחודר דרך צינור סינון גורם לנזקים לפארק, כולל חסימת מבקרים בתוך מנהרת תצוגה המתחילה להיות מוצפת ותקיפת גולשי סקי מים. כדי ללכוד אותו פיליפ ועמיתו ג'ק צוללים אל הכריש בניסיון להחזיר אותו לים, אך כשפיליפ מתקרב לפתח הצינור שלו נקרע והוא נופל היישר לפה הכריש ונהרג. לאחר שהכריש חודר לצינור מייק וקיי מחליטים לכבות את משאבת המים, אך הדבר מעודד את הכריש לצאת מהצינור ולתקוף אותם. הם ניצלים בזכות הגנה של הדולפינים עליהם מהכריש.
הם מצליחים להגיע לחדר הבקרה אך הכריש שובר את הקיר ומתנפל עליהם, טורף את אחד העובדים. בעודם מתחת למים מייק מוצא בפה הכריש רימון לצד גופתו של פיליפ והוא מצליח למשוך את הנצרה ולפוצץ את הכריש. הם יוצאים מהחדר ומשחקים עם הדולפינים בשמחה על ניצחונם את הכריש.
שחקנים ודמויות

דניס קווייד - מייקל "מייק" ברודי, ביולוג ימי ובנו של השריף מרטין מהסרטים הקודמים.
בס ארמסטרונג - קתרין "קיי" מורגן, ביולוגית ימית ואשתו של מייק העובדת לצידו.
סימון מק'קורקינדייל - פיליפ פיצ'רויס, איש עסקים וצייד יליד בריטניה.
לואיס גוסט ג'וניור - קלווין בושארד, מנהל המצפה הימי.
ג'ון פץ' - שון ברודי, אחיו הצעיר של מייק ובנו של השריף מרטין.
ליאה תומפסון - קלי אן בוקובסקי, חברתו של שון.
פ. ה. מוריארטי - ג'ק טייט, מדען ימי וחברו של פיליפ שעלה לצידו מבריטניה.
מם מדיאור בויי

| --- | --- |
אין תמונה חופשית
 לידה:  7 בדצמבר 1940 (בת 83) סן-לואי, סנגל 
 מדינה:  סנגל 
 השכלה:  אוניברסיטת שייח אנטה דיופ 
 תפקיד:  ראש ממשלת סנגל (3 במרץ 2001–4 בנובמבר 2002) 
 מפלגה:  המפלגה הדמוקרטית של סנגל
 השקפה דתית:  אסלאם 
 
מם מדיאור בויי (בצרפתית: Mame Madior Boye; נולדה ב-1940) הייתה ראש ממשלת סנגל (2002-2001) והאישה הראשונה בתפקיד.
חייה

בויי נולדה למשפחת משפטנים ובעקבות שלושת אחיה למדה משפטים בדקאר ובפריז. בסיום לימודיה עבדה במערכת המשפט הציבורית של סנגל, הייתה סגנית התובע הציבורי, מונתה לשופטת והייתה סגנית נשיא בית המשפט האזורי של דקאר ונשיאת בית המשפט לערעורים. ב-1975 הייתה ממייסדי לשכת עורכי הדין של סנגל והייתה נשיאת הלשכה מהקמתה ועד 1990. בשנים 1978–1998 הייתה סגנית הנשיאה העולמית של הפדרציה הבינלאומית לנשים עורכות דין.
בשנים 1990–2000 עבדה בחברת בנקאות פרטית.
בשנת 2000 מונתה בויי על ידי נשיא סנגל עבדוליי ואד לשרת המשפטים. שנה לאחר מכן, במרץ 2001 התפטר ראש הממשלה מוסטפא ניאס ובויי מונתה על ידי הנשיא להחליפו. לאחר הבחירות הכלליות באפריל 2002, הנשיא ואד נבחר לכהונה נוספת ובויי נותרה בתפקיד, עד להתפטרותה בנובמבר 2002 בעקבות אסון מעבורת לה ג'ולה. בהמשך לאסון המעבורת, ב-2008 הוצא בצרפת צו מעצר נגד בויי אך זה בוטל כעבור מספר חודשים בעקבות התנגדות ממשלת סנגל להליך המשפטי.
בשנת 2004 נבחרה בויי לכהן כנציבה מיוחדת של האיחוד האפריקאי לקידום ולהגנה של אזרחים הנמצאים בשטחי מלחמה.
הערות שוליים

↑  Sénégal: Dossier du naufrage du bateau « Le Joola » - les mandats d'arrêt internationaux contre mame madior boye et cie annul
| --- | --- |
בקרת זהויות :  GND: 1179723961  VIAF: 9031155226732384490007   WorldCat (עם VIAF): 9031155226732384490007 
ערך זה הוא קצרמרבנושא אישים. אתם מוזמנים לתרום לוויקיפדיה ו.
מסטה

| --- | --- |

 מידע כללי
 גובה:  650 מ' 
 שטח:  400,000 קמ"ר 
 מדינה:  ספרד 
 קואורדינטות:  40°30′N 3°30′W﻿ / ﻿40.5°N 3.5°W﻿ / 40.5; -3.5
  (למפת ספרד מוגדלת) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהמסטה(למפת ספרד רגילה) מדריד ברצלונה בילבאו חיחון סרגוסה ואיאדוליד מאלגה קורדובה סביליה גרנדה פלמה מורסיה ויגו ולנסיה מרידה צרפת צרפת פורטוגל מרוקו אלג'יריהמסטה
 
מפה טופוגרפית של חצי האי האיברי, ובמרכזו המסטה
המסטה או הרמה המרכזית של חצי האי האיברי, היא רמה בשטח של כ-210,000 קמ"ר בלב ספרד. גובהה הממוצע כ-700 מטרים וגובהה המרבי כ-760 מטרים. ברמה ניתן למצוא את התצורות הגאולוגיות העתיקות והמורכבות ביותר בחצי האי האיברי. השיפולים המערביים של הרמה מתרוממים במתינות ויוצרים את אגן הניקוז של הנהרות דורו, טגוס וגואדיאנה. השיפולים האחרים מתרוממים בחדות.
בירת ספרד, מדריד, נמצאת בשטח הרמה.
מחזור הוולגטה

דף מתוך כתב יד של היצירה. תחילת המאה ה - 13, הספרייה העירונית של רן
מחזור הוולגטה (באנגלית: Vulgate Cycle), הידוע גם כ"לנסלוט, גִרסת הסיפורת", "מחזור לנסלוט-הגביע הקדוש" או "מחזור מפת-הדמה", הוא מקור עיקרי לאגדות המלך ארתור. זהו מחזור של שמונה כרכי סיפורת (במהדורת אלכסנדר מישה) הכתובים צרפתית עתיקה, המגולל את סיפורי החיפוש אחר הגביע הקדוש ופרשיית-האהבים של סר לנסלוט דו לאק והמלכה גווינביר.
חלקיו העיקריים של המחזור נכתבו בתחילת המאה השלוש-עשרה, אך בקרב החוקרים אין עמדה חד-משמעית באשר לזהות המחבר. ייחוס המחזור לוולטר מאפ אינו מקובל כיום, משום שהוא נפטר מוקדם מכדי להיות המחבר. מחזור יצירות זה היה אחד המקורות החשובים ששימשו את סר תומאס מלורי בבואו לכתוב את יצירתו הגדולה, "מות ארתור".
"ספר השמד הטבלה העגולה של המלך ארטוש", פתיח תרגום לעברית של קטעים מתוך הוולגטה, מתרגם אלמוני, איטליה 1279.
הספר נחלק לחמישה פרקים. שלושת האחרונים היו למעשה הראשונים להיכתב; השניים הראשונים נכתבו מאוחר יותר:
"תולדות הגביע הקדוש" (Estoire del Saint Grail), אודות יוסף הרמתי ובנו יוספוס המביאים את הגביע אל בריטניה.
"תולדות מרלין" (Estoire de Merlin), נקרא גם "מרלין הוולגטה" או "מרלין, גרסת הסיפורת", המספר על אודות מרלין וקורות ארתור בשנות צעירותו.
לחלק זה נוסף "מרלין הוולגטה, ההמשך" (Vulgate Suite du Merlin), המוסיף לגולל את הרפתקאותיו הראשונות של ארתור.
"לנסלוט פרופר" (Lancelot propre), החלק הארוך ביותר, שאורכו כמעט מחצית כל המחזור. הוא עוסק בהרפתקאותיהם של סר לנסלוט דו לאק ואבירי השולחן העגול, ובפרשיית-האהבים בין לנסלוט לבין המלכה גווינביר.
"החיפוש אחר הגביע הקדוש" (Queste del Saint Graal), המספר על אודות החיפוש אחר הגביע הקדוש והשלמתו בידי גלהאד.
"מות ארתור" (Mort Artu), המגולל את סיפור מותו של המלך מיד מורדרד וקריסת ממלכתו.
בעקבות מחזור-הוולגטה נכתב גם "המחזור הבתר-וולגטי", יצירה המבוססת על "מחזור-הוולגטה" אך נבדלת ממנו מבחינות רבות.
לקריאה נוספת

נוריס ג'. לאסי (עורך), לנסלוט-הגביע: הוולגטה והבתר-וולגטה הארתוריאניים בצרפתית עתיקה, תרגום, כרך א', גרלאנד הוצאה לאור, 1992.
נוריס ג'. לאסי (עורך), לנסלוט-הגביע: הוולגטה והבתר-וולגטה הארתוריאניים בצרפתית עתיקה, תרגום, כרך ב', גרלאנד הוצאה לאור, 1993.
נוריס ג'. לאסי (עורך), לנסלוט-הגביע: הוולגטה והבתר-וולגטה הארתוריאניים בצרפתית עתיקה, תרגום, כרך ג', גרלאנד הוצאה לאור, 1995.
נוריס ג'. לאסי (עורך), לנסלוט-הגביע: הוולגטה והבתר-וולגטה הארתוריאניים בצרפתית עתיקה, תרגום, כרך ד', גרלאנד הוצאה לאור, 1995.
נוריס ג'. לאסי (עורך), לנסלוט-הגביע: הוולגטה והבתר-וולגטה הארתוריאניים בצרפתית עתיקה, תרגום, כרך ה', גרלאנד הוצאה לאור, 1999.
נוריס ג' לאסי (עורך), המדריך לקורא "לנסלוט-הגביע", גרלאנד הוצאה לאור, 2000.
אלספת' קנדי, לנסלוט והגביע הקדוש, הוצאת קלרנדון, 1986.
אלספת' קנדי (עורכת), רומנסת הסיפורת הלא-מחזורית בצרפתית העתיקה, שני כרכים, הוצאת OUP, שנת 1980.
קורין קורלי (תרגום והערות) ואלספת' קנדי (הקדמה), לנסלוט מהאגם, סדרת הקלאסיקות העולמיות של אוקספורד.
מונורכיזם

| --- | --- |

 תחום:  גנטיקה רפואית 
 סיווגים
 ICD-10:  Q55.0 
 
מונורכיזם או מונורכידיזם הוא מצב שישנו רק אשך אחד בתוך שק האשכים.
גורמים

מצב של מונורכיזם יכול להיגרם מהמקרים הבאים:
אשך אחד לא יורד לתוך שק האשכים במהלך התפתחות עוברית תקינה (כ-3-4% מקרים מסך הלידות), מצב זה מכונה גם טמירות אשכים. במקרה זה, האשך נמצא בתוך חלל הבטן, אי שם בתוואי הירידה הרגיל – לרוב, בתוך תעלת המפשעה. לאשך כזה יש סיכון מוגבר להיות ממאיר.
אשך אחד עלול להיעלם במהלך ההתפתחות (מה שנקרא האשך הנעלם) עקב מום תוך רחמי כלשהו. הנובע ככל הנראה כלי דם, כגון תסביב אשך.
ייתכן שאשך אחד הוסר בניתוח באמצעות כריתת אורכיקטומיה, צינור האשך.
האשך עלול להיפצע.
מקרים בולטים > עקב סרטן אשכים

לאנס ארמסטרונג, רוכב אופניים אמריקאי.
פרנק צ'רץ', סנטור אמריקאי ושהיה מועמד לנשיאות ב-1976. המונורכיזם שלו נחשף בפומבי במהלך הקמפיין לנשיאות ב-1976.
טום גרין, סטנדאפיסט קנדי.
ריצ'רד הרינג, קומיקאי וסופר אנגלי.
ג'ון קרוק, שחקן בייסבול לשעבר.
מארק לאת'ם, פוליטיקאי אוסטרלי לשעבר.
ג'ף הורספילד, כדורגלן אנגלי.
ננה, כדורסלן ברזילאי.
קווין קרטיס, כדורגלן אמריקאי.
נייג'ל פרג', לשעבר מנהיג מפלגת העצמאות של בריטניה.
בובי מור, כדורגלן אנגלי ומנצח גביע העולם.
ג'ימי ווייט, שחקן סנוקר אנגלי.
מקרים בולטים > עקב תאונות

ארצ'יבלד דאגלס, הרוזן הרביעי מדגלאס.
טרוי בייליס, אלוף עולם בספורט אופנועים ל-2001, 2006 ו-2008. ב-2007 איבד אשך במהלך מרוץ בפארק דונגטון.
בריאן פוסטר, אמן לחימה משולבת אמריקאי.
ג'ון סטארקס, כדורסלן אמריקאי.
פול ווד, שחקן ליגת הרוגבי האנגלית שסבל מאשך קרוע במהלך משחק ולאחר מכן הסיר אותו.
ת'ורגוד מרשל, שופט בית המשפט העליון של ארצות הברית שפצע אשך במהלך אירוע אחווה באוניברסיטה.
מקרים בולטים > עקב טמירות אשכים

מאו דזה-דונג, הידוע כיו"ר מאו, דיקטטור סיני.
מקרים בולטים > לא ידוע

אדולף היטלר, במהלך מלחמת העולם השנייה נפוצו שמועות כי יש לו אשך אחד, אם כי זו קביעה לא מוכחת.
פרנסיסקו פרנקו, דיקטטור ספרדי.
מונורכיזם בטבע

למרות היות התופעה נדירה ביותר, מונורכיזם נצפה כאופייני לכמה מיני בעלי חיים, בעיקר בחיפושיות.
ראו גם

Hitler Has Only Got One Ball
הערות שוליים

↑  HOSPITALIZED. Frank Church, 59, four-term Democratic Senator (1957-80), web.archive.org, ‏2008-12-03
↑  Nuggets: Nene's testicular tumor malignant, cancer isolated - USATODAY.com, usatoday30.usatoday.com
↑    Nigel Farage, ‏Nigel Farage: Cancer, a lemon-sized testicle and how the NHS failed me, The Telegraph, 13 March 2015
↑  Tony Parsons, David Beckham is great, but Bobby Moore was one of a kind, mirror, ‏2009-02-14 (באנגלית)
↑  White, Jimmy; Kingsland, Rosemary (1998). Behind the White Ball: My Autobiography. London: Hutchinson.
↑  Mark ForsythTue, 17 Jun 2008, Hard Man Bayliss, Visordown (באנגלית)
↑  NBA Playoffs 2001 - Starks has twisted testicle removed, www.espn.com
↑  "Wire's Wood has testicle removed". BBC Sport (באנגלית בריטית). נבדק ב-2021-10-30.
↑  Merry, Stephanie (2017-10-05). "The new Thurgood Marshall biopic is trying not to be a 'good for you' movie". Washington Post (באנגלית אמריקאית). ISSN 0190-8286. נבדק ב-2021-10-30.
↑  Private Life Of Chairman Mao: The Memoirs of Mao's Personal Physician. Random House. p. 100.
↑  "Spain's Franco 'had one testicle'" (באנגלית בריטית). 2009-05-18. נבדק ב-2021-10-30.
↑  Absence asymmetry: The evolution of monorchid beetles (Insecta: Coleo…, archive.ph, ‏2013-01-05
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מכונת סריגה

מכונת סריגה תעשייתית מודרנית בפעולה
מכונת סריגה תעשייתית
מכונת סריגה היא מכשיר המשמש ליצירת בדים סרוגים באופן חצי אוטומטי או אוטומטי מלא. קיימות סוגים רבים של מכונות סריגה, החל ממכשירים פשוטים כמו לוחיות סריגה ועד למנגנונים מורכבים הנשלטים באמצעות אלקטרוניקה. כל המכשירים מייצרים סוגים שונים של בדים סרוגים, לרוב שטוחים או צינוריים, ברמות שונות של מורכבות. בחירת תפרים ותבניות יכולה להתבצע ידנית, באמצעות כפתורים וחוגות, כרטיסים מנוקבים מכניים, או באמצעות מכשירים אלקטרוניים ומחשבים.
תהליך הסריגה

שלב 1: השחלת החוט והתחלת העבודה בתחילת התהליך יש להשחיל את החוט דרך זרוע המתח והקרון, ולאחר מכן להתחיל ביצירת השורות הראשונות על ידי כריכת החוט סביב כל מחט בשיטה המכונה "e-wrap". טכניקה זו נקראת כך בגלל הצורה הדומה לאות e בכתב יד, שנוצרת בעת כריכת החוט סביב המחטים.
שלב 2: חיבור משקלים לאחר השחלת החוט והתחלת העבודה, יש לחבר משקל מסרק ומשקלים נוספים על מנת להבטיח שהתפירה תהיה אחידה ולא תסתבך. חלוקת המשקל תלויה בסוג החוט, סוג התפר וגודל הדוגמה. חוסר במתח יכול לגרום לתפרים להתכווץ וליצור צורת שעון חול לא רצויה.
שלב 3: הפעלת הקרון והתחלת התפירה כעת יש לדחוף את הקרון לאורך מיטת המחטים. הקרון הוא המנגנון המרכזי במכונת הסריגה והוא מבצע את תנועות המחטים הדרושות ליצירת כל תפר. התפרים נוצרים כאשר החוט נמשך דרך הלולאות של המחטים.
שלב 4: שינוי צבעים בשלב זה, ניתן לשנות צבעים על ידי חיתוך החוט הראשון והשחלת החוט השני לקרון. שינוי צבעים זה יוצר דוגמת פסים בבד. בצד הפנימי של הבד (צד ימין) תופיע שורה של תפרים בין שני הצבעים.
שלב 5: סיום העבודה השלב האחרון בתהליך הוא סיום העבודה על ידי ביצוע תפר שרשרת (chain stitch). תפר זה מונע פירוק של הבד ומסיים את הדוגמה.
תהליך התפירה במכונת סריגה כולל שלבים שדורשים דיוק ושליטה במכונה, אך מאפשרים יצירת בדים מורכבים ומעוצבים בצורה אוטומטית או חצי-אוטומטית.
סוגים

ישנן מכשירים פשוטים שמאפשרים סריגה ללא מחטים ומשמשים בעיקר למטרות צעצוע או תחביב. מכשירים אלה כוללים לוחיות סריגה ולולאות סריגה. מכונות סריגה ביתיות ותעשייתיות מיועדות ליצירת פריטים סרוגים גדולים ומורכבים יותר. מכונות ביתיות משנות ה-20 וה-21 מצוידות במחטים בצורת וו שמחזיקות את הלולאות, ומכילות מנגנוני בחירת תפרים שונים.
הערות שוליים

1 2 3 4 5  risdmuseumrisdmuseum.org, Work in Process: Machine Knitting, Instructables (באנגלית)
| --- | --- |
בקרת זהויות :  NLI: 987007545801205171  LCCN: sh85072711  NDL: 01191154  NKC: ph378909 
שישה שלבים חוזרים בתהליך הסריגה
מסטבה

מבנה של מסטבה
מסטבת פיראון בסקארה
מסטבה (באנגלית: mastaba, בערבית: مصطبة) או פר-ג'ד (במצרית עתיקה: pr-djt, בתרגום חופשי לעברית: בית עולמים או בית הנצח) הוא שם כולל למבני קברים קדומים במצרים העתיקה. מבני קברים אלו קדמו להופעת הפירמידות, ומתוארכים לתקופה שבין המאה ה-31 לפנה"ס עד הופעת הפירמידה הראשונה שנבנתה במאה ה-27 לפנה"ס, הפירמידה של ג'וסר. משמעותו המילולית של השם "מסטבה" בשפה הערבית היא "ספסל בוץ". מבנים אלו נקראו בשם זה על שום צורתם השטוחה המזכירה ספסל.
זהו מבנה טרפזי בנוי מאבנים או מלבנים מסותתות מעל בור קבורה באדמה. המבנה היה אטום (בדומה למצבה גדולה), למעט פתח על גג המבנה דרכו הכניסו את הנפטר ולאחר מכן סתמו את הפתח בעזרת זרדים כדי שבעלי חיים לא יכנסו וכדי שיהיה לרוח המת לאן לחזור.
המסטבה הכילה חדר פולחן להקרבת קורבנות, תא נסתר להעמדת פסל המת, וחדר פולחן שהיה מכוסה בציורי קיר מהווי חייו של הנפטר. על אחד מקירות המסטבה היה שקע עליו מצוירת דלת מדומה – דלת על אחד הקירות בחדר, מצוירת – לא אמיתית, על מנת לקשר בין חדר הקבר לחדר האורחים ששם היו המתנות. בתוך גומחת הדלת המדומה היה מדף, עליו הניחו את המנחה למת. המצרים הקדמונים האמינו כי נשמת המת יוצאת דרך הדלת המדומה כדי לאכול את המנחה.
המסטבה הייתה מבנה משפחתי, והוסיפו בה חללים בהתאם לצורך.
לפני שהוקמו הפירמידות נקברו הפרעונים במבנים אלו. במשך הזמן שיכללו את ה"מסטבה" ובנו אותן אחת על השנייה בצורת פירמידת מדרגות, ולאחר מכן הגיעו לצורת מבנה הפירמידה אותה אנו מכירים.
מיסכה

| --- | --- |

שרידי המסגד של הכפר, ובצמוד לו שלט שנתלה באתר על ידי חברי עמותת זוכרות, תמונה מאפריל-2007
 טריטוריה:  המנדט הבריטי המנדט הבריטי
 מחוז:  מחוז שומרון
 נפה:  נפת טולכרם
 שפה רשמית:  ערבית
 תאריך ייסוד:  כנראה במאה ה-7
 שטח:  4,924 (כולל שטח מושב משמרת) דונם עות'מאני (1945)
 גובה:  50 מטרים
 סיבת נטישה:  הוראה שהתקבלה מקציני "ההגנה"
 תאריך נטישה:  20 באפריל 1948
 יישובים יורשים:  שדה ורבורג, משמרת
 דת:  מוסלמים
 אוכלוסייה:  ‏
  ‑ ביישוב לשעבר:  880 (1945)
 קואורדינטות:  32°13′04″N 34°55′29″E﻿ / ﻿32.21764722°N 34.9247°E﻿ / 32.21764722; 34.9247 
 אזור זמן:  UTC +2
  מפת מיקום  מפה מפורטת   (למפת נתניה מוגדלת) מיסכה(למפת נתניה רגילה) מיסכה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מיסכה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מיסכה  he tabBackground:;tabBorder:#aaa;defaultTab:0;
סביל על אם הדרך (כביש 554) ובצמוד לו בית מאגר מי גשמים, תמונה מאפריל-2007
פעילות משותפת לישראלים ולפליטי הכפר המתקיימת באתר בו ניצב הכפר, תמונה מאפריל-2007
מיסְכֶּה (בערבית: مسكة) היה כפר ערבי בשרון הדרומי, כקילומטר אחד מערבית לקיבוץ רמת הכובש ו-5 קילומטרים צפונית מערבית לקלקיליה. במהלך מלחמת העצמאות הכפר נכבש ותושביו גורשו. חלק מאדמות הכפר נרכשו על ידי המושבים שדה ורבורג בשנת 1938, ומשמרת בשנת 1946.
היסטוריה

הכפר מזוהה, אם כי לא בוודאות, עם שבט מִיסְכּה שהגיע לאזור בתחילת התקופה הערבית, במאה השביעית לספירה. לפי הגאוגרף המוסלמי בן המאה ה-12, יאקות אל-חמאווי, מיסכה היה ידוע בפירותיו.
המפקד הצרפתי קלבר (Kléber) וחייליו עברו בכפר בדרכם לעכו במהלך פלישת נפוליאון ב-1799. הכפר מופיע במפה של פייר ז'אקוטן שמיפה את האזורים שבהם עבר נפוליאון. במפה זו הכפר מופיע כישוב יחיד בסביבה. כעבור 80 שנה, הכפר מופה במפת הקרן לחקר ארץ ישראל, הפעם לצד היישוב טירה.
בסוף המאה ה-19 היה מיסכה כפר ובו כ-300 תושבים, שמטעי זיתים היו נטועים בפאתיו, ובתוכו היו מפוזרים עצי תאנה ותמר. תושבי הכפר היו מוסלמים ופרנסתם הייתה מחקלאות. בתקופת המנדט הבריטי היו בכפר מסגד ובית ספר יסודי, ובשטחים החקלאיים גדלו בעיקר הדרים, בננות ודגנים, וגם מלפפונים, מלונים ועלים ירוקים. ב-1931 היו בכפר 635 תושבים ו-123 בתים נושבים.
היסטוריה > תקופת המנדט

ב-1932 נוסד קיבוץ רמת הכובש ליד הכפר. בתקופת מאורעות 1936–1939 פעלו תושבי הכפר כנגד היישובים היהודים בשכנותם, כולל הטמנת מוקשים בדרכים. בחודש מאי 1936 נורו 4 יריות מכיוון הכפר לכיוון רמת הכובש נעקרו 400 עצים בפרדס, יריות נוספות נורו ואיומים הושמעו על תושבי רמת הכובש באזור הכפר מיסכה. התקפות על רמת הכובש מכיוון הכפר נמשכו גם בחודשים הבאים.
ב-1938 נוסד המושב שדה ורבורג על אדמות שנרכשו מהכפר בסך כולל של 2976 דונם טורקי. ב-1946 נרכשו חלק נוסף מאדמות הכפר עליהן נוסד המושב משמרת. על פי סקר הכפרים שנערך ב-1945 מספר התושבים הערבים היה 880, מספר התושבים היהודים (שדה ורבורג) היה 180. שטח האדמה היה 4,924 דונם טורקי. שטח זה כולל את שטח מושב משמרת שנרכש לאחר הסקר.
ב-15 באפריל 1948 הורו כנראה קציני ההגנה לתושבים לעזוב את הכפר, הוראה אותה לא ביצעו התושבים. חלק מהתושבים נמלטו - בעיקר ליישוב טירה הסמוך. לאחר שבמשך שבועות הטרידו תושבי מיסכה את קיבוץ רמת הכובש וצלפו עליו, נכבש הכפר ב-20 וב-21 באפריל על ידי יחידות של חטיבת אלכסנדרוני ותושביו נצטוו לעזוב. בדו"ח מ-27 באפריל 1948, נכתב שבעקבות התקפה של תושבי מיסכה על עובדי השדה של רמת הכובש, "מוכתר הקיבוץ נתן צו לאנשי מסכי (מיסכה) לעזוב את הכפר תוך שתי שעות". הכפר פונה מתושביו ונתפס על ידי ההגנה. מאז צווי הגירוש נאסר על התושבים לחזור לכפרם.
ב-1952 הרסה הקרן הקיימת לישראל את הכפר ומספר כפרים נוספים, כפי שציין ראש הממשלה דאז דוד בן-גוריון ביומנו.
היסטוריה > שרידי הכפר

כיום מכוסה רוב שטחה של מיסכה בפרדסים, ומוקף בשיחי צבר. מבנה בית הספר של הכפר שימש את שומר הפרדסים של חברת "מהדרין", ואילו מסגד הכפר שימש כבית מסחר חקלאי. כיום, כל שנותר מהכפר הוא הסביל השוכן בצמוד לכביש הראשי, ומספר מקירות המסגד. חלק מפליטי הכפר וצאצאיהם מתגוררים כיום בטירה ורבים מהם שוהים במחנות פליטים.
בשנת 2005 קיימו יוצאי הכפר פעילות הפגנתית במבנה בית הספר והעלו בו הצגה של המחזאי סלמאן נאטור, וכן נטעו עצי זית ותאנה. לאחר ימים ספורים ריתך מינהל מקרקעי ישראל את דלתות המבנה והשתילים נעקרו. בהמשך התקיימו במקום עוד מספר ערבי תרבות, בהם ערב בהשתתפות הסופר סמי מיכאל וערב ציור ואמנות. שנה לאחר מכן, התקיימה במקום הצגת תיאטרון לילדים, "הדוד מתא", שעוסקת בסיפור הנכבה. בשנת 2006 הרסו דחפורים את מבנה בית הספר. מאז מתקיימת מדי שנה פעילות משותפת לישראלים ולפליטי הכפר באתר שבו שכן בעבר.
ב-20 באפריל 2010 נערכה "צעדת השיבה השנתית" המאורגנת כל שנה על ידי ועדת המעקב העליונה של ערביי ישראל, אל שרידי הכפר, בהשתתפות אלפי צועדים. במקום נערכה עצרת שכללה נאומים וקטעי אומנות הקשורים למיסכה ולזכות השיבה בכלל. מרבית המשתתפים היו מהמגזר הערבי, בהם חברי כנסת ואישי ציבור, ומיעוטם יהודים פעילי שמאל וחברי עמותת זוכרות.
הערות שוליים

1 2 3  נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com.
↑  מפה עם סימון שטח הכפר, 1918 בהוצאת צבא בריטניה (באנגלית) (גליון Tireh), באתר הספרייה הלאומית, אוסף המפות ע"ש ערן לאור
1 2  Khalidi, Walid. All That Remains: The Palestinian Villages Occupied and Depopulated by Israel in 1948. Washington DC: Institute for Palestine Studies, 1992 page 558
↑  זאב וילנאי, אנציקלופדיה אריאל עמ' 4451
↑  יריות רבות במשך כל הלילה על רמת הכובש, דבר, 24 במאי 1936
↑  400 עצים נעקרו ברמת הכובש, דבר, 29 במאי 1936
↑  התקפה שלא הייתה כדוגמתה על רמת הכובש, דבר, 19 ביולי 1936, נהדפה התקפה עזה על כפר יעבץ ורמת הכובש, דבר, 16 בספטמבר 1936
↑  בני מוריס, לידתה של בעיית הפליטים הפלסטינים 1947–1949, ספרית אפקים, 1991, עמ' 166
↑  יואב גלבר, 1948, קוממיות ונכבה: ישראל, הפלסטינים ומדינות ערב, ‏ הוצאת דביר, תשס"ד 2004, עמ' 170
↑  פאטמה נאסר, מינהל מקרקעי ישראל הרס את בית-הספר בכפר ההרוס מסכּה, במגזין "כיבוש", 17 באוגוסט 2006
↑  שרון רופא-אופיר, מאות הפגינו ביום הנכבה עם דגלי פלסטין וטורקיה, באתר ynet, 20 באפריל 2010
↑  מערכת ynet, אלפים מציינים את יום הנכבה באזור המשולש, באתר ynet, 20 באפריל 2010 (נפלה שגיאה בשם הכפר)
| --- | --- |
בקרת זהויות :  NLI: 987007477240705171
מסעותיו של טורין

| --- | --- |

עטיפת המשחק (באנגלית)
 כללי
 תאריך הוצאה:  31 באוקטובר 1995 
 סוגה:  משחק וידאו 
 פיתוח:  Sierra Entertainment 
 הוצאה לאור:  Sierra Entertainment 
 ארץ מקור:  ארצות הברית 
 שפות:  אנגלית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, DOS, Mac OS Classic 
 
מסעותיו של טורין (באנגלית: Torin's Passage) הוא משחק הרפתקה ממוחשב שפותח והופץ על ידי החברה סיירה. המשחק הוא משחק הפנטזיה השני שפותח על ידי אל לואו, המבוסס על סדרת פרידיין (מאת לויד אלכסנדר) ומזכיר רבות את סדרת "King's Quest".
המשחק, שהופץ לראשונה בשנת 1995, מגולל את סיפורו של טורין, נער היוצא לשחרר את הוריו מקללה אכזרית, ועובר בדרך מסע של גילוי עצמי. הגרפיקה משובבת הלב של המשחק היא בסגנון דיסני, ודומה לזאת של King`s Quest VII שיצא שנה לפניו. אל לואו הגדיר בעצמו את המשחק: "כמו King's Quest, רק עם הומור".
עלילת המשחק

טורין, גיבור הסיפור, הוא בנם המאומץ של משפחת איכרים הגרים בממלכת סטרטה (Strata).
יום אחד, מכשפה ששמה לייסנשיה חוטפת את הוריו של טורין, לוכדת אותם במעין גבישי קרח ענקיים, ולוקחת אותם איתה ל"אדמות שמתחת" (סדרה של עולמות הקיימים מתחת לאדמת סטרטה).
טורין שנשלח לפני כן לעיר על ידי אביו, רואה את המאורע מרחוק ואינו יכול לעשות דבר. לאחר שהוא חוזר לביתו בריצה, הוא פוגש אדם זקן לבוש בברדס, המספר לו על המכשפה המרושעת, ואומר לו שכדי להציל את הוריו הוא חייב לרדת ל"אדמות שמתחת".
מלתען

| מלתען |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: סטומיי תהומות
משפחה:: לועיתיים
סוג:: מלתען
שם מדעי
 Chauliodus ‏בלוך ושניידר, 1801

מלתען המכונה גם צפע הים (שם מדעי: Chauliodus) הוא סוג דג מצולות טורף מסדרת סטומיי תהומות שבמחלקת מקריני סנפיר.
מאפיינים

דגים אלה חיים בעומק 250 - 5,000 מטר מתחת לפני הים, בעיקר בימים הטרופיים, ותפוצתם בכל האוקיינוסים. בלילות הם עולים לפני המים כדי להיזון יחד עם הפלנקטון. אורכם מגיע ל-30 - 60 ס"מ.
הם בעלי עיניים גדולות ולסת בולטת שבאמצעותה ביכולתם להכניע גם טרף הקרוב להם בגודלו. מתחת לעיניהם ישנם פנסים המראים לצפעי הים את דרכם וגם מושכים טרף אל בין הלסתות. שיניהם כה גדולות שהצפע הימי אינו יכול לסגור את לסתותיו לחלוטין, את טרפו בולע בשלמותו ובשיניו נעזר רק כדי להורגו. בהיעדר מזון יצליחו להתקיים בצום ממושך עד כדי חודשים. הם טורפים בעיקר שוכני תהומות אחרים - בעיקר פנסאים וגונוסטומטיים, חסילונים ורכיכות שונות.